Kæresteparret - den 47-årige mand og en 31-årig kvinde - kom i løbet af aftenen op og skændes så voldsomt, at den 47-årige mand gik amok på kvinden og slog hende med knytnæve. Desuden slog han hende med en kraftig halskæde, hvorpå der var et kraftigt vedhæng. - Vedhænget blev også brugt til at slå med, siger Kenneth Rodam, politikommissær, Nordjyllands Politi. Ringede 112 Det var kvinden selv, der ringede 112 - og det skete, mens hun blev slået. - Alarmcentralen talte med hende undervejs, og politiet nåede frem og fik standset det hele på adressen, siger politikommissæren. Det lykkedes den 31-årige kvinde at stikke af fra lejligheden og ud i opgangen, men manden fulgte ifølge politiets oplysninger med. Mand satte sig til modværge Kvinden er kommet til skade efter overfaldet, men er ikke i livsfare. Også den 47-årige mand har fået knubs efter episoden tirsdag aften. Han satte sig nemlig til modværge i forbindelse med, at politiet ville anholde ham, hvorfor politiet måtte tage fat i ham for at få ham med i patruljevognen. Grundlovsforhør afbrudt Ifølge politiets oplysninger bad den 47-årige i forbindelse med, at han blev fremstillet for en dommer onsdag i grundlovsforhør, om pause, da han på grund af smerter ikke var i stand til at gennemføre forhøret i retten. Den 47-årige er derfor nu varetægtsfængslet foreløbig 24 timer, og inden da ventes det, at grundlovsforhøret bliver genoptaget.
Det udviklede sig ganske givet ikke som planlagt, da en 47-årig mand tirsdag aften kom på besøg hos sin kæreste i Nørresundby. Nu er han anholdt og sigtet og vold.